Frank Grillo & Mel Gibson Dalam Trailer Filem Sci-Fi Thriller, “Boss Level”
Trailer rasmi Boss Level telah dilancarkan, menampilkan pelakon Frank Grillo (The Grey, The Purge: Anarchy), Naomi Watts (The Impossible, 21 Grams), dan Mel Gibson (Hacksaw Ridge). Filem sains fiksyen thriller ini akan ditayangkan di Hulu pada Jumaat, 5 Mac 2021. Anda boleh saksikan trailer dibawah.  Terperangkap dalam masa yang sering berulang pada hari dia dibunuh, bekas ejen pasukan khas Roy Pulver (Frank Grillo) mengungkap petunjuk mengenai projek rahsia kerajaan yang dapat membuka misteri di sebalik kematiannya. Mengejar masa, Pulver harus memburu Kolonel Ventor (Mel Gibson), ketua program kerajaan yang berkuasa, dan dalam masa yang sama, dia perlu berusaha untuk keluar dari lingkaran waktu yang sering berulang, menyelamatkan bekas isterinya (Naomi Watts) dan hidup sekali lagi untuk hari esok. Filem ini turut dibintangi Will Sasso (The Three Stooges), Ken Jeong (The Hangover), Annabelle Wallis (The Mummy), Michelle Yeoh (Star Trek: Discovery), Selina Lo, dan Meadow Williams. Boss Level ditulis dan diarahkan pengarah The A Team, Joe Carnahana, Chris Borey (Open Grave) dan Eddie Borey (Open Grave, Deadly Beloved). Grillo dan Carnahan turut bertindak sebagai penerbit bersama-sama Randall Emmet, George Furla, Ridley Scott dan The Fyzz Facility Pictures.